CELEX: 32022D0288
Language: fi
Date: 2022-02-22 00:00:00
Title: Komission täytäntöönpanopäätös (EU) 2022/288, annettu 22 päivänä helmikuuta 2022, täytäntöönpanopäätöksen (EU) 2019/570 muuttamisesta siltä osin kuin on kyse rescEU-majoitusvalmiuksista ja tyypin 3 hätälääkintäryhmän valmiuksia koskevien laatuvaatimusten mukauttamisesta (tiedoksiannettu numerolla C(2022) 963) (ETA:n kannalta merkityksellinen teksti)

24.2.2022   
               
               
                  FI
               
               
                  Euroopan unionin virallinen lehti
               
               
                  L 43/68
               
            
         KOMISSION TÄYTÄNTÖÖNPANOPÄÄTÖS (EU) 2022/288,
         annettu 22 päivänä helmikuuta 2022,
         täytäntöönpanopäätöksen (EU) 2019/570 muuttamisesta siltä osin kuin on kyse rescEU-majoitusvalmiuksista ja tyypin 3 hätälääkintäryhmän valmiuksia koskevien laatuvaatimusten mukauttamisesta
         
            
               (tiedoksiannettu numerolla C(2022) 963)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin pelastuspalvelumekanismista 17 päivänä joulukuuta 2013 annetun Euroopan parlamentin ja neuvoston päätöksen N:o 1313/2013/EU (1) ja erityisesti sen 32 artiklan 1 kohdan g alakohdan,
         sekä katsoo seuraavaa:
         
                     (1)
                  
                  
                     Päätöksessä N:o 1313/2013/EU vahvistetaan rescEU:n oikeudellinen kehys. rescEU on unionin tason valmiusreservi, jonka tarkoituksena on tarjota tukea äärimmäisen vaikeissa tilanteissa, joissa kansallisella tasolla käytettävissä olevat valmiudet ja jäsenvaltioiden Euroopan pelastuspalvelureserviin sitomat valmiudet eivät riitä varmistamaan tehokkaita avustustoimia ihmisen aiheuttamien ja luonnonkatastrofien yhteydessä.
                  
               
                     (2)
                  
                  
                     Päätöksen N:o 1313/2013/EU 12 artiklan 2 kohdan mukaisesti rescEU-valmiudet on määriteltävä ottaen huomioon tunnistetut ja uudet riskit sekä yleiset valmiudet ja puutteet unionin tasolla. rescEU:n olisi keskityttävä erityisesti neljään alaan, jotka ovat metsäpalojen lentosammutus, kemiallisiin, biologisiin, radiologisiin ja ydinaineisiin, jäljempänä ’CBRN’, liittyvät onnettomuudet, lääkinnälliset hätätapaukset sekä kuljetus ja logistiikka.
                  
               
                     (3)
                  
                  
                     Komission täytäntöönpanopäätöksessä (EU) 2019/570 (2) vahvistetaan rescEU:n alustava kokoonpano valmiuksien ja laatuvaatimusten osalta. rescEU-reservi koostuu tällä hetkellä metsäpalojen ilmasammutusvalmiuksista, lääkinnällisistä lentoevakuointivalmiuksista, hätälääkintäryhmävalmiuksista, lääkinnällisten laitteiden ja/tai henkilönsuojainten varastointiin liittyvistä valmiuksista, jäljempänä ’lääkinnälliset varastointivalmiudet’, CBRN-dekontaminaatiovalmiuksista sekä CBRN-varastointivalmiuksista.
                  
               
                     (4)
                  
                  
                     Tunnistettujen ja uusien riskien sekä unionin tason valmiuksien ja puutteiden analyysi osoittaa, että tarvitaan hätämajoitusvalmiuksia.
                  
               
                     (5)
                  
                  
                     Useissa unionin pelastuspalvelumekanismin, jäljempänä ’unionin mekanismi’, eri operaatioissa on viime vuosina todettu, että on tarpeen korjata hätämajoitusvalmiuksien laadulliset ja määrälliset puutteet. Tämä kävi ilmi myös vuonna 2019 tehdystä tutkimuksesta ”Evaluation Study of Definitions, Gaps and Cost of Response Capacities for the Union Civil Protection Mechanism” (3). Lisäksi Kroatiassa maaliskuussa ja joulukuussa 2020 tapahtuneista maanjäristyksistä saadut operatiiviset kokemukset vahvistivat, että hätämajoitusvalmiuksissa on puutteita huolimatta unionin mekanismin puitteissa toteutetuista pikaisista avustusoperaatioista, joihin useat jäsenvaltiot osallistuivat.
                  
               
                     (6)
                  
                  
                     Unionin mekanismin puitteissa toteutettavien avustusoperaatioiden aikana käyttöön otettavien rescEU:n hätämajoitusvalmiuksien pääasiallisena tarkoituksena on tarjota kohdeväestölle hätämajoitusta, joka kattaa asuintilat, hygienia- ja sanitaatiotilat, perusterveydenhuollon tilat ja kokoontumistilat.
                  
               
                     (7)
                  
                  
                     rescEU:n hätämajoitusvalmiuksien olisi koostuttava nopeaan toimintaan tarkoitettujen korkealaatuisten resurssien fyysisestä reservistä ja/tai räätälöitävien resurssien virtuaalisesta reservistä, joka voidaan ottaa käyttöön tarvittaessa myöhemmissä vaiheissa unionin mekanismin puitteissa toteutettavissa avustusoperaatioissa.
                  
               
                     (8)
                  
                  
                     Päätöksen N:o 1313/2013/EU 12 artiklan 4 kohdan mukaan rescEU:hun kuuluvien avustusvalmiuksien laatuvaatimukset määritetään jäsenvaltioita kuullen. Hätämajoitusta koskevien vähimmäisvaatimusten olisi perustuttava Sphere-käsikirjan (4) hätämajoitusta ja asutusta koskevan luvun standardeihin.
                  
               
                     (9)
                  
                  
                     Jotta voidaan vastata riskeihin, joiden todennäköisyys on pieni mutta joiden vaikutukset ovat huomattavat, olisi luotava hätämajoitusvalmiudet täytäntöönpanopäätöksen (EU) 2019/570 3 d artiklassa tarkoitettujen luokkien mukaisesti ja jäsenvaltioita kuullen.
                  
               
                     (10)
                  
                  
                     Jotta tällaisten hätämajoitusvalmiuksien kehittämiseen voidaan myöntää unionin rahoitustukea päätöksen N:o 1313/2013/EU 21 artiklan 3 kohdan mukaisesti, niiden tukikelpoiset kustannukset olisi vahvistettava ottaen huomioon kyseisen päätöksen liitteessä I a vahvistetut luokat.
                  
               
                     (11)
                  
                  
                     Hätälääkintäryhmiä koskevassa Maailman terveysjärjestön (WHO) maailmanlaajuisessa aloitteessa on äskettäin tarkistettu tyypin 3 hätälääkintäryhmän (sairaalahoito lähetteen perusteella) valmiuksia koskevia standardeja (5). Sen vuoksi tämäntyyppisen hätälääkintäryhmän laatuvaatimuksia rescEU:n puitteissa olisi mukautettava.
                  
               
                     (12)
                  
                  
                     Myös Covid-19-kriisistä saadut kokemukset ovat osoittaneet, että rescEU:n hätälääkintäryhmien valmiuksien joustavuutta ja modulaarisuutta on lisättävä. Sen vuoksi rescEU:hun olisi sisällyttävä tyypin 2 hätälääkintäryhmän (sairaalahoitoon otettujen päivystyskirurgia) valmiudet, joita täydennetään erikoistuneilla hoitopalveluilla hätälääkintäryhmiä koskevan Maailman terveysjärjestön maailmanlaajuisen aloitteen standardien mukaisesti.
                  
               
                     (13)
                  
                  
                     Sen vuoksi täytäntöönpanopäätöstä (EU) 2019/570 olisi muutettava.
                  
               
                     (14)
                  
                  
                     Tässä päätöksessä säädetyt toimenpiteet ovat päätöksen N:o 1313/2013/EU 33 artiklan 1 kohdassa tarkoitetun komitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätös (EU) 2019/570 seuraavasti:
            
                        1)
                     
                     
                        Muutetaan 1 a artikla seuraavasti:
                        
                                    a)
                                 
                                 
                                    Korvataan 2 kohta seuraavasti:
                                    
                                       ”2)   ’tyypin 3 hätälääkintäryhmällä (sairaalahoito lähetteen perusteella)’ lääketieteellisestä ja muusta keskeisestä henkilöstöstä koostuvaa koulutettua, liikuteltavaa ensihoitoryhmää, jolla on valmiudet hoitaa katastrofin uhriksi joutuneita potilaita ja joka tarjoaa lähetteen perusteella annettavaa vaativaa kirurgista sairaalahoitoa, mukaan lukien tehohoitovalmiudet;”
                                    
                                 
                              
                                    b)
                                 
                                 
                                    Lisätään 3 kohta seuraavasti:
                                    
                                       ”3)   ’virtuaalisella majoitusreservillä’ yhtä tai useampaa valittujen toimittajien kanssa sovittua järjestelyä, joka otetaan käyttöön tarvittaessa, jotta voidaan toimittaa tietty määrä tiettyjä resursseja ennalta määritellyssä aikataulussa.”
                                    
                                 
                              
                  
                        2)
                     
                     
                        Muutetaan 2 artikla seuraavasti:
                        
                                    a)
                                 
                                 
                                    Muutetaan 1 kohta seuraavasti:
                                    
                                                i)
                                             
                                             
                                                korvataan viides luetelmakohta seuraavasti:
                                                
                                                            ”-
                                                         
                                                         
                                                            valmiudet kemiallisten, biologisten, säteily- ja ydinonnettomuuksien yhteydessä,”
                                                         
                                                      
                                          
                                                ii)
                                             
                                             
                                                lisätään kuudes luetelmakohta seuraavasti:
                                                
                                                            ”-
                                                         
                                                         
                                                            majoitusvalmiudet.”
                                                         
                                                      
                                          
                              
                                    b)
                                 
                                 
                                    Muutetaan 2 kohta seuraavasti:
                                    
                                                i)
                                             
                                             
                                                korvataan e alakohta seuraavasti:
                                                
                                                            ”e)
                                                         
                                                         
                                                            tyypin 2 hätälääkintäryhmän (sairaalahoitoon otettujen päivystyskirurgia) ja/tai tyypin 3 hätälääkintäryhmän (sairaalahoito lähetteen perusteella) valmiudet;”
                                                         
                                                      
                                          
                                                ii)
                                             
                                             
                                                korvataan h alakohta seuraavasti:
                                                
                                                            ”h)
                                                         
                                                         
                                                            kemiallisiin, biologisiin, radiologisiin ja ydinaineisiin (CBRN) liittyvät varastointivalmiudet,”
                                                         
                                                      
                                          
                                                iii)
                                             
                                             
                                                lisätään i alakohta seuraavasti:
                                                
                                                            ”i)
                                                         
                                                         
                                                            hätämajoitusvalmiudet.”
                                                         
                                                      
                                          
                              
                  
                        3)
                     
                     
                        Korvataan 3 a artikla seuraavasti:
                        
                           ”3 a artikla
                           rescEU:hun sisältyvien lääkinnällisten lentoevakuointivalmiuksien, tyypin 2 ja tyypin 3 hätälääkintäryhmän valmiuksien, lääkinnällisten varastointivalmiuksien, CBRN-dekontaminaatiovalmiuksien, CBRN-varastointivalmiuksien ja hätämajoitusvalmiuksien tukikelpoiset kustannukset
                           Kaikki päätöksen N:o 1313/2013/EU liitteessä I a tarkoitetut kustannusluokat on otettava huomioon laskettaessa rescEU-valmiuksien tukikelpoisia kokonaiskustannuksia.”
                        
                     
                  
                        4)
                     
                     
                        Korvataan 3 e artiklan 3 ja 4 kohta seuraavasti:
                        
                           ”3.   Edellä 2 artiklan 2 kohdan c–i alakohdassa tarkoitetut rescEU-valmiudet vahvistetaan tarkoituksena hallinnoida riskejä, joiden todennäköisyys on pieni mutta joiden vaikutukset ovat huomattavat.
                        
                        
                           4.   Kun 2 artiklan 2 kohdan c–i alakohdassa tarkoitetut rescEU-valmiudet otetaan käyttöön unionin mekanismin puitteissa, unionin rahoitustuki kattaa 100 prosenttia käyttökustannuksista päätöksen N:o 1313/2013/EU 23 artiklan 4 b kohdan mukaisesti.”
                        
                     
                  
                        5)
                     
                     
                        Muutetaan liite tämän päätöksen liitteen mukaisesti.
                     
                  
         
            2 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 22 päivänä helmikuuta 2022.
            
               
                  Komission puolesta
               
               Janez LENARČIČ
               
                  Komission jäsen
               
            
         
         
            (1)  EUVL L 347, 20.12.2013, s. 924.
         
            (2)  Komission täytäntöönpanopäätös (EU) 2019/570, annettu 8 päivänä huhtikuuta 2019, Euroopan parlamentin ja neuvoston päätöksen N:o 1313/2013/EU täytäntöönpanosäännöistä rescEU-valmiuksien osalta sekä komission täytäntöönpanopäätöksen 2014/762/EU muuttamisesta (EUVL L 99, 10.4.2019, s. 41).
         
            (3)  https://ec.europa.eu/echo/system/files/2020-01/capacities_study_final_report_public.pdf
         
            (4)  Katso ”Sphere Handbook: Humanitarian Charter and Minimum Standards in Humanitarian Response”, neljäs painos, Geneve, Sveitsi, 2018.
         
            (5)  Ks. Maailman terveysjärjestön hätälääkintäryhmien luokitus ja vähimmäisstandardit. 2021.
      
      
         
            LIITE
            Muutetaan täytäntöönpanopäätöksen (EU) 2019/570 liite seuraavasti:
            
                        1)
                     
                     
                        Korvataan 5 kohta seuraavasti:
                        
                                    ”5.
                                 
                                 
                                    
                                       Tyypin 2 hätälääkintäryhmän (sairaalahoitoon otettujen päivystyskirurgia) ja/tai tyypin 3 hätälääkintäryhmän (sairaalahoito lähetteen perusteella) valmiudet
                                    
                                    
                                                Tehtävät
                                             
                                             
                                                
                                                            —
                                                         
                                                         
                                                            tyypin 2 (sairaalahoitoon otettujen päivystyskirurgia) ja/tai tyypin 3 (sairaalahoito lähetteen perusteella) hoidon antaminen hätälääkintäryhmiä koskevassa Maailman terveysjärjestön maailmanlaajuisessa aloitteessa kuvatun mukaisesti
                                                         
                                                      
                                                            —
                                                         
                                                         
                                                            erikoishoidon tai tukitoimintojen antaminen, tarvittaessa myös erikoissairaanhoidon ryhmien kautta hätälääkintäryhmiä koskevassa Maailman terveysjärjestön maailmanlaajuisessa aloitteessa kuvatun mukaisesti
                                                         
                                                      
                                          
                                                Kapasiteetti
                                             
                                             
                                                
                                                            —
                                                         
                                                         
                                                            hoidon vähimmäisvalmius hätälääkintäryhmiä koskevan Maailman terveysjärjestön maailmanlaajuisen aloitteen standardien mukaisesti, jos sellaiset ovat saatavilla
                                                         
                                                      
                                                            —
                                                         
                                                         
                                                            palvelut päivällä ja yöllä (tarvittaessa ympäri vuorokauden kaikkina viikonpäivinä)
                                                         
                                                      
                                          
                                                Keskeiset osat
                                             
                                             
                                                
                                                            —
                                                         
                                                         
                                                            hätälääkintäryhmiä koskevan Maailman terveysjärjestön maailmanlaajuisen aloitteen standardien mukaisesti, jos sellaiset ovat saatavilla
                                                         
                                                      
                                          
                                                Omavaraisuus
                                             
                                             
                                                
                                                            —
                                                         
                                                         
                                                            ryhmän olisi varmistettava omavaraisuus koko komennuksen ajan hätälääkintäryhmiä koskevan Maailman terveysjärjestön maailmanlaajuisen aloitteen standardien mukaisesti; sovelletaan täytäntöönpanopäätöksen 2014/762/EU 12 artiklaa
                                                         
                                                      
                                          
                                                Kenttätyöhön lähettäminen
                                             
                                             
                                                
                                                            —
                                                         
                                                         
                                                            lähtövalmius viimeistään 48–72 tunnin kuluttua tarjouksen hyväksymisestä ja valmius käynnistää toiminta kohteessa hätälääkintäryhmiä koskevan Maailman terveysjärjestön maailmanlaajuisen aloitteen mukaisesti
                                                         
                                                      
                                                            —
                                                         
                                                         
                                                            valmius toimia hätälääkintäryhmiä koskevan Maailman terveysjärjestön maailmanlaajuisen aloitteen standardien mukaisesti”
                                                         
                                                      
                                          
                              
                  
                        2)
                     
                     
                        Lisätään 9 kohta seuraavasti:
                        
                                    ”9.
                                 
                                 
                                    
                                       Hätämajoitusvalmiudet
                                    
                                    
                                                Tehtävät
                                             
                                             
                                                
                                                            —
                                                         
                                                         
                                                            hätämajoituksen tarjoaminen kohdeväestölle, mukaan lukien asuintilat, hygienia- ja sanitaatiotilat, perusterveydenhuollon tilat ja kokoontumistilat
                                                         
                                                      
                                                            —
                                                         
                                                         
                                                            tarvittavan henkilöstön tarjoaminen majoitusyksiköiden käsittelyä, käyttöönottoa, kokoamista, asentamista ja ylläpitämistä varten tarpeen mukaan. Asiaankuuluvan (paikallisen ja/tai kansainvälisen) henkilöstön kouluttaminen ennen majoitusvalmiuden luovutusta
                                                         
                                                      
                                          
                                                Kapasiteetti
                                             
                                             
                                                
                                                            —
                                                         
                                                         
                                                            majoitusvalmius (1), johon sisältyvillä resursseilla voidaan, samanaikaisesti käytettyinä, majoittaa vähintään 5 000 henkilöä
                                                         
                                                      
                                                            —
                                                         
                                                         
                                                            valmius koostuu fyysisestä reservistä ja/tai virtuaalisesta majoitusyksiköiden reservistä
                                                         
                                                      
                                          
                                                Keskeiset osat
                                             
                                             
                                                
                                                            —
                                                         
                                                         
                                                            majoitusyksiköt, joissa on lämmitys (talviolosuhteita varten), asianmukaiset ilmastointijärjestelmät (kesäolosuhteita varten) ja perushyödykkeet, kuten vuode ja makuupussi ja/tai huopa.
                                                         
                                                      
                                                            —
                                                         
                                                         
                                                            saniteetti- ja hygieniatilat
                                                         
                                                      
                                                            —
                                                         
                                                         
                                                            tilat perusterveydenhuollon palveluita varten
                                                         
                                                      
                                                            —
                                                         
                                                         
                                                            monikäyttötilat ruuan valmistusta, ruokailua, juomaveden jakelua ja kokoontumista varten
                                                         
                                                      
                                                            —
                                                         
                                                         
                                                            sähkögeneraattorit ja valaistuslaitteet
                                                         
                                                      
                                                            —
                                                         
                                                         
                                                            perushygieniatarvikkeet
                                                         
                                                      
                                                            —
                                                         
                                                         
                                                            asianmukaiset varastointitilat unionissa (2), logistiikka ja asianmukainen varastojen seurantajärjestelmä
                                                         
                                                      
                                                            —
                                                         
                                                         
                                                            asianmukaiset järjestelyt, joilla varmistetaan majoitusyksiköiden asianmukainen kuljetus ja toimitus
                                                         
                                                      
                                                            —
                                                         
                                                         
                                                            asianmukaisesti koulutettu henkilöstö ja varat fyysisten resurssien käsittelyä, käyttöönottoa, kokoamista, asentamista ja ylläpitoa varten kohdealueella
                                                         
                                                      
                                          
                                                Omavaraisuus
                                             
                                             
                                                
                                                            —
                                                         
                                                         
                                                            valmiuden on varmistettava omavaraisuus ensimmäisten 96 tunnin ajan käyttöönoton jälkeen
                                                         
                                                      
                                                            —
                                                         
                                                         
                                                            sovelletaan täytäntöönpanopäätöksen 2014/762/EU 12 artiklaa
                                                         
                                                      
                                          
                                                Käyttöönotto
                                             
                                             
                                                
                                                            —
                                                         
                                                         
                                                            fyysisen reservin lähtövalmius viimeistään 24 tunnin kuluttua tarjouksen hyväksymisestä
                                                         
                                                      
                                                            —
                                                         
                                                         
                                                            operaation kesto ja tarvittaessa luovutusprosessin aloittaminen on määriteltävä yhteisymmärryksessä asianomaisen maan kanssa.
                                                         
                                                      
                                          
                              
                  
               (1)  Majoitusvalmiuden on täytettävä vähimmäisvaatimukset, jotka esitetään Sphere-käsikirjan (Humanitaarisen avun peruskirja ja humanitaarisen avun vähimmäisvaatimukset) majoitusta ja asutusta koskevassa luvussa. Haavoittuvassa asemassa olevien ihmisten tarpeet on otettava huomioon.
            
               (2)  Varastointitilojen logistiikan yhteydessä ilmaisu ”unionissa” kattaa jäsenvaltioiden alueet ja unionin pelastuspalvelumekanismiin osallistuvien valtioiden alueet.”